sukhrobnurali/uzbek-legal-corpus huggingface dataset:
“NAVROʻZ” UMUMXALQ BAYRAMI VA OʻZBEKISTON RESPUBLIKASI MUSTAQILLIGI KUNINING 10 YILLIGIGAChA FOYDALANIShGA TOPShIRILADIGAN OBYEKTLAR TOʻGʻRISIDA
(resolution, 2021-02-22)

“Navroʻz” umumxalq bayramini va Oʻzbekiston Respublikasi Mustaqilligi kunining 10 yilligini bayram qilishga tayyorgarlik koʻrish davomida muhim sanoat va ijtimoiy obyektlar qurilishini va ishga tushirilishini oʻz vaqtida tugallashni taʼminlash maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar va idoralarning 1-ilovaga* muvofiq muhim sanoat va ijtimoiy obyektlarni “Navroʻz” umumxalq bayramigacha va 2-ilovaga* muvofiq obyektlarni Oʻzbekiston Respublikasi mustaqilligi kunining 10 yilligigacha foydalanishga topshirish toʻgʻrisidagi takliflari maʼqullansin. 2. Ishlab chiqarish va ijtimoiy obyektlar qurilishi va ishga tushirilishini oʻz vaqtida tugallash va taʼminlash uchun 3-ilovaga* muvofiq tarkibda Respublika komissiyasi tuzilsin. Respublika komissiyasi: “Navroʻz” umumxalq bayramigacha va Oʻzbekiston Respublikasi mustaqilligi kunining 10 yilligigacha Toshkent shahrida, viloyatlarda va Qoraqalpogʻiston Respublikasida ishga tushirish moʻljallangan obyektlar qurilishini oʻz vaqtida tugallash vazifalarini hal etishda saʼy-harakatlar muvofiqlashtirilishini taʼminlasin hamda manfaatdor vazirliklar va idoralarga, hokimiyat va boshqaruv mahalliy organlariga koʻmaklashsin; Oʻzbekiston Respublikasi mustaqilligi mustahkamlanishida, mamlakat iqtisodiyoti tadrijiy va barqaror rivojlanishida, aholi turmush sharoitlari yaxshilanishida muhim ahamiyatga ega boʻlgan obyektlar qurilishi va foydalanishga topshirilishining borishi ommaviy axborot vositalarida keng yoritilishini tashkil etsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: yuqorida koʻrsatilgan vazifalar yuklangan hududiy komissiyalar tuzsinlar, ular faoliyatining Respublika komissiyasi bilan mustahkam muvofiqlashtirilishini taʼminlasinlar; “Navroʻz” va Oʻzbekiston Respublikasi mustaqilligi kunining 10 yilligi bayramigacha ishga tushiriladigan ijtimoiy va sanoat obyektlarining qoʻshimcha roʻyxatini belgilasinlar. Belgilansinki, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari hududiy komissiyalar rahbarlari va Respublika komissiyasi aʼzolari hisoblanadilar. 4. Respublika komissiyasi amalga oshirilgan ishlarning natijalari toʻgʻrisida Oʻzbekiston Respublikasi Vazirlar Mahkamasiga 2001-yil 15-martgacha va 25-avgustgacha axborot bersin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Isayev va Oʻzbekiston Respublikasi Prezidentining Davlat maslahatchisi I.H. Joʻrabekov zimmasiga yuklansin.
“SAVDOGA VA TIJORATGA KOʻMAKLAShUVChI “SAVDOGAR” IXTISOSLAShTIRILGAN AKSIONERLIK TIJORAT BANKINI TAShKIL ETISh HAQIDA” OʻZBEKISTON RESPUBLIKASI PREZIDENTINING 1994 YIL 18 MARTDAGI 794-SON FARMONIGA OʻZGARTIShLAR KIRITISh TOʻGʻRISIDA
(decree, 2006-06-22)

“Savdoga va tijoratga koʻmaklashuvchi “Savdogar” ixtisoslashtirilgan aksionerlik tijorat bankini tashkil etish haqida” Oʻzbekiston Respublikasi Prezidentining 1994-yil 18-martdagi 794-son Farmoniga quyidagi oʻzgartishlar kiritilsin: sarlavhadagi hamda 1, 2, 3 va 4-bandlardagi “ixtisoslashtirilgan” soʻzi chiqarib tashlansin.
VAZIRLAR MAHKAMASINING FARGʻONA “AZOT” IShLAB ChIQARISh BIRLAShMASIDA KONSENTRATSIYALANMAGAN AZOT KISLOTASI VA AMMIAKLI SELITRA IShLAB ChIQARIShLARI QURILIShINI TUGALLASh ChORA-TADBIRLARI TOʻGʻRISIDA” 1999 YIL 30 OKTYABRDAGI 484-SON QARORINI QISMAN OʻZGARTIRISh HAQIDA
(resolution, 2024-05-07)

Fargʻona “Azot” ishlab chiqarish birlashmasi bilan “MBNS” kompaniyasi (Chexiya) oʻrtasida tuzilgan kontraktni mablagʻ bilan taʼminlash shartlari oʻzgarganligi munosabati bilan Vazirlar Mahkamasi qaror qiladi: 1. Belgilansinki, loyihaning valyuta qismini mablagʻ bilan taʼminlash: kontrakt qiymatining “EGAP” (Chexiya) eksport-kredit agentligi sugʻurta mukofoti qiymatining 85 foizi miqdoriga koʻpaytirilgan 43060 ming AQSh dollari miqdoridagi 85 foizi “ING Barings” banki (Chexiya filiali) krediti hisobiga, kredit mablagʻlarini Oʻzbekiston Respublikasi Tashqi iqtisodiy faoliyat milliy banki tomonidan 7 yil muddatga qayta moliyalashtirish yoʻli bilan; kontrakt qiymatining “AIG” kompaniyasining sugʻurta qoplamasi ostidagi “EGAP” eksport-kredit agentligi sugʻurta mukofoti qiymatining 15 foizi miqdoriga koʻpaytirilgan 7600 ming AQSh dollari miqdoridagi 15 foizi – “ING Barings” banki krediti hisobiga, kredit mablagʻlarini Oʻzbekiston Respublikasi Tashqi iqtisodiy faoliyat milliy banki tomonidan 1,5 yil muddatga qayta moliyalashtirish yoʻli bilan amalga oshiriladi. Ushbu loyihani amalga oshirish uchun jalb etiladigan kontrakt qiymatining 85 foizi summasiga chet el krediti boʻyicha asosiy qarzni, foizlarni va boshqa moliyaviy chiqimlarni toʻlash Fargʻona “Azot” ishlab chiqarish birlashmasining ammiakli selitrani eksportga sotishdan olingan oʻz valyuta mablagʻlari hisobiga 1-ilovaga* muvofiq amalga oshiriladi. 3. Oʻzbekiston Respublikasi Tashqi iqtisodiy faoliyat milliy banki “EGAP” eksport-kredit agentligining va “AIG” sugʻurta kompaniyasining sugʻurta qoplamasi ostida “ING Barings” banki (Chexiya filiali) bilan kredit bitimlari tuzsin va xorijiy bank mablagʻlarini Fargʻona “Azot” ishlab chiqarish birlashmasi uchun qayta moliyalashtirishni taʼminlasin. 4. Oʻzbekiston Respublikasi Vazirlar Mahkamasining 1999-yil 30-oktabrdagi 484-son qarorining 4-bandi, 5-bandining birinchi xatboshi, 6-bandi, qarorga 2 va 3-ilovalar oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
VALYuTA ALMAShTIRISh OPERATSIYALARINI KENGAYTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2003-10-07)

Birjadan tashqari ichki valyuta bozorida valyuta almashtirish operatsiyalari hajmini yanada kengaytirish maqsadida Vazirlar Mahkamasi qaror qiladi: 1.Oʻzbekiston Respublikasi Markaziy bankining xorijiy valyuta bilan operatsiyalarni oʻtkazish boʻyicha bosh litsenziyalarga ega boʻlgan vakolatli banklarga oʻzlarining almashtirish punktlari orqali naqd xorijiy valyutani erkin sotib olish va sotish operatsiyalarini amalga oshirish huquqini berish toʻgʻrisidagi taklifiga rozilik berilsin. 2.Quyidagilar: Oʻzbekiston Respublikasi Vazirlar Mahkamasining “Valyuta bozorini yanada erkinlashtirish va valyuta almashtirish operatsiyalarini kengaytirishga doir chora-tadbirlar toʻgʻrisida” 2000-yil 30-iyundagi 250-son qarori 2-bandining ikkinchi xatboshi; Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining qarorlariga oʻzgartirishlar kiritish toʻgʻrisida” 2000-yil 5-dekabrdagi 467-son qaroriga 1-ilova oʻz kuchini yoʻqotgan deb hisoblansin. 3.Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov va Oʻzbekiston Respublikasi Markaziy bankining raisi F.M.Mullajonov zimmasiga yuklansin.
YaPONIYA HUKUMATINING BEGʻARAZ YORDAMIDAN SAMARALI FOYDALANISh TOʻGʻRISIDA
(resolution, 2021-02-22)

Qishloq xoʻjaligi texnikalari va asbob-uskunalari yetkazib berishni tashkil etish uchun Yaponiya hukumatining 550 mln Yaponiya yenasi miqdoridagi begʻaraz yordamidan samarali foydalanishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirinng oʻrinbosari T.X.Xoltoyev Oʻzbekiston Respublikasi Hukumati nomidan Almashuv Notasini imzolash uchun vakil qilinsin. 2. Quyidagilarga: Oʻzbekiston Respublikasi Qishloq va suv xoʻjaligi vazirligiga begʻaraz yordam olish va begʻaraz yordam asosida ajratilayotgan mablagʻlarga xizmat koʻrsatish uchun barcha tartibotlarni Yaponiya tomoni bilan kelishilgan muddatlarda rasmiylashtirish; Oʻzbekiston Respublikasi Tashqi iqtisodiy faoliyat milliy bankiga yuqorida koʻrsatilgan begʻaraz yordamga hisob-kitob xizmati koʻrsatish yuklansin. 3. Oʻzbekiston Respublikasiga begʻaraz yordam doirasida kelayotgan qishloq xoʻjaligi texnikasi, asbob-uskunalar, ehtiyot qismlar va xizmatlar bojxona toʻlovlari, soliqlar, yigʻimlar va yoʻl jamgʻarmasiga ajratmalar toʻlashdan ozod qilinsin. 4. Oʻzbekiston Respublikasi Tashqi ishlar vazirligi Qishloq va suv xoʻjaligi vazirligining buyurtmanomasi boʻyicha loyihani amalga oshirishda ishtirok etuvchi xorijiy mutaxassislarni konsullik yigʻimlari undirmasdan kirish vizalari bilan belgilangan tartibda taʼminlasin. 5. Oʻzbekiston Respublikasi Ichki ishlar vazirligi Qishloq va suv xoʻjaligi vazirligining buyurtmanomasi boʻyicha loyihaning xorijiy ishtirokchilarini yashash joyida vaqtinchalik roʻyxatga olishni, vizalar va vaqtinchalik roʻyxatda turish muddatlarini uzaytirishni davlat boji undirmasdan amalga oshirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari T.X. Xoltoyev zimmasiga yuklansin.
Oʻzbekiston Respublikasi Hukumatining ayrim qarorlariga Vazirlar Mahkamasining “Bank tizimini isloh qilishga doir qoʻshimcha chora-tadbirlar toʻgʻrisida” 2000-yil 24-martdagi 104-son qaroridan kelib chiqadigan oʻzgartirishlar kiritish haqida
(resolution, 2006-06-23)

Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq qarorlariga oʻzgartirishlar kiritilsin. 2. Oʻzbekiston Respublikasi Vazirlar Mahkamasining “Oʻzdonmahsulot” davlat-aksionerlik korporatsiyasini tashkil etish va uning faoliyati masalalari toʻgʻrisida” 1994-yil 20-iyundagi 311-son qarorining 7-bandidagi ikkinchi va uchinchi xatboshidan “ixtisoslashtirilgan” soʻzi chiqarib tashlansin. 3. Oʻzbekiston Respublikasi Vazirlar Mahkamasining “Gʻalla-bank” ixtisoslashtirilgan aksionerlik-tijorat bankining faoliyat koʻrsatishi uchun shart-sharoitlar yaratishga oid chora-tadbirlar toʻgʻrisida” 1994-yil 27-iyundagi 322-son qarori nomidan “ixtisoslashtirilgan” soʻzi chiqarib tashlansin. 4. Oʻzbekiston Respublikasi Vazirlar Mahkamasining “Oʻzbekiston Respublikasi telekommunikatsiyalar tarmoqlarini rivojlantirish, rekonstruksiya qilish va ularning ish sifatini yaxshilash chora-tadbirlari toʻgʻrisida” 1994-yil 12-oktabrdagi 502-son qarorining 2-bandidan “ixtisoslashtirilgan” soʻzi chiqarib tashlansin. 5. Oʻzbekiston Respublikasi Vazirlar Mahkamasining “Ixtisoslashtirilgan aksionerlik-tijorat “Paxta-bank”ni tashkil etish toʻgʻrisida” 1995-yil 27-iyuldagi 294-son qarorining nomidan va 1-bandidan “ixtisoslashtirilgan” soʻzi chiqarib tashlansin. 7. Oʻzbekiston Respublikasi Vazirlar Mahkamasining “Ixtisoslashtirilgan “Asaka” davlat-aksionerlik tijorat bankini tashkil etish toʻgʻrisida” 1995-yil 7-noyabrdagi 424-son qarorining nomidan, 1-bandidan va 8-bandining birinchi xatboshidan “ixtisoslashtirilgan” soʻzi chiqarib tashlansin. 8. Vazirlar Mahkamasining “Oʻzbekiston pochta va telekommunikatsiyalar agentligi toʻgʻrisidagi hamda Pochta va telekommunikatsiyalarni rivojlantirishni davlat tomonidan qoʻllab-quvvatlash jamgʻarmasi toʻgʻrisidagi nizomlarni tasdiqlash haqida” 1997-yil 28-avgustdagi 420-son qaroriga 2-ilovaning 8-bandidan “ixtisoslashtirilgan” soʻzi chiqarib tashlansin. 9. Vazirlar Mahkamasining “Oʻzbektelekom” aksiyadorlik kompaniyasi faoliyatini tashkil etish masalalari toʻgʻrisida” 2000-yil 30-iyundagi 253-son qaroriga 5-ilovaning 2-bandidagi yigirma yettinchi xatboshidan “ixtisoslashtirilgan” soʻzi chiqarib tashlansin.
OʻZBEKISTON RESPUBLIKASI VAZIRLAR MAHKAMASINING 2001 YIL 19 FEVRALDAGI 83-SON QARORIGA OʻZGARTIRIShLAR KIRITISh TOʻGʻRISIDA
(resolution, 2008-11-25)

Oʻzbekiston Respublikasi Vazirlar Mahkamasining “Bank tizimini isloh qilishga doir qoʻshimcha chora-tadbirlar toʻgʻrisida” 2000-yil 24-martdagi 104-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Markaziy banki raisi F.M.Mullajonov Oʻzbekiston Respublikasi Xalq banki Kengashining raisi etib tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
OʻZBEKISTON RESPUBLIKASI PREZIDENTINING 1996-YIL 17-APRELDAGI PF-1425-SON FARMONINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

Oʻzbekiston Respublikasi yoshlarining “Kamolot” jamgʻarmasi muassislari Konferensiyasi oʻz faoliyatini toʻxtatish toʻgʻrisida qaror qabul qilganligi munosabati bilan: “Oʻzbekiston Respublikasi yoshlarining “Kamolot” jamgʻarmasi toʻgʻrisida” Oʻzbekiston Respublikasi Prezidentining 1996-yil 17-apreldagi PF-1425-son Farmoni oʻz kuchini yoʻqotgan deb hisoblansin.
OʻZBEKISTON RESPUBLIKASI PREZIDENTINING BAʼZI FARMONLARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2024-08-16)

Oʻzbekiston Respublikasi Prezidentining quyidagi farmonlari oʻz kuchini yoʻqotgan deb hisoblansin: 1) “Respublika qishloq xoʻjalik korxonalarini qoʻshimcha qiymatdan budjetga soliq toʻlashdan ozod qilish toʻgʻrisida” Oʻzbekiston Respublikasi Prezidentining 1992-yil 28-maydagi PF-412-son Farmoni; 3) “Xorijiy sarmoyalari boʻlgan korxonalar ishlab chiqaradigan mahsulot eksportini ragʻbatlantirishga oid qoʻshimcha chora-tadbirlar toʻgʻrisida” Oʻzbekiston Respublikasi Prezidentining 1997-yil 26-avgustdagi PF-1831-son Farmonining 2-bandi; 4) “Xorijiy sarmoyalari boʻlgan korxonalar ishlab chiqaradigan mahsulot eksportini ragʻbatlantirishga oid qoʻshimcha chora-tadbirlar toʻgʻrisida” Oʻzbekiston Respublikasi Prezidentining 1997-yil 26-avgustdagi PF-1831-son Farmonga qisman oʻzgartish kiritish haqida” Oʻzbekiston Respublikasi Prezidentining 1997-yil 10-oktabrdagi PF-1870-son Farmoni; 7) “Jismoniy shaxslar daromadlariga soliq solish shkalasini takomillashtirish toʻgʻrisida” Oʻzbekiston Respublikasi Prezidentining 1999-yil 31-dekabrdagi PF-2472-son Farmoni.
HUKUMATLARARO BITIMNI TASDIQLASH TOʻGʻRISIDA
(resolution, 2001-04-26)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Tasdiqlansin: 2000-yil 19-dekabr Oʻzbekiston Respublikasi Hukumati bilan Moldova Respublikasi Hukumati jinoyatchilikka qarshi kurashda hamkorlik qilish toʻgʻrisidagi Bitim; 2000-yil 19-dekabr Kishinyov shahrida imzolangan Oʻzbekiston Respublikasi Hukumati bilan Moldova Respublikasi Hukumati oʻsimliklar karantini sohasida hamkorlik toʻgʻrisidagi Konvensiya; 2000-yil 19-dekabr Kishinyov shahrida imzolangan Oʻzbekiston Respublikasi Hukumati bilan Moldova Respublikasi Hukumati veterinariya-sanitariya sohasida hamkorlik toʻgʻrisidagi Konvensiya. 2. Oʻzbekiston Respublikasi Bosh vazirining oʻrinbosarlari M. Usmanov, T. Xoltoyev, Tashqi ishlar vaziri A. Kamilovga mazkur hujjatlarda nazarda tutilgan Oʻzbekiston Respublikasining majburiyatlarini oʻz vaqtida bajarilishi ustidan belgilangan tartibda nazoratni taʼminlasin.
“Oʻzbekiston” davlat tennis klubini tashkil etish toʻgʻrisida
(resolution, 2025-12-16)

Oʻzbekiston Respublikasida tennis va suv sportini yanada rivojlantirish, xorijiy davlatlar bilan aloqalarni mustahkamlash, sogʻlom avlodni tarbiyalash va yoshlarni sportga keng jalb etish maqsadida Vazirlar Mahkamasi qaror qiladi: 1. “Oʻzbeksavdo” AJ, “Oʻzoziqovqattaminot” davlat aksiyadorlik jamiyatining 2001-yil 1-yanvardan “Yunusobod-tennis” davlat tennis klubining ochiq tennis korti negizida mazkur ochiq tennis kortini “Yunusobod-tennis” davlat tennis klubi tarkibidan chiqargan holda “Oʻzbekiston” davlat tennis klubini tashkil etish toʻgʻrisidagi takliflari qabul qilinsin. 2. “Yunusobod-tennis” davlat tennis klubi hududidagi ochiq suzish havzasi qurilish ishlari yakunlanganidan soʻng, yangi tashkil etilgan “Oʻzbekiston” davlat tennis klubi balansiga oʻtkazilsin. 5. Mazkur qarorning bajarilishini nazorat qilish Bosh vazir oʻrinbosari M.Z. Usmonov zimmasiga yuklansin.
OʻZBEKISTON RESPUBLIKASINING IDORALARARO TUSDAGI XALQARO ShARTNOMALARINI TUZISh, BAJARISh, TOʻXTATIB TURISh, TOʻXTATISh VA BEKOR QILISh TARTIBIGA OʻZGARTIRIShLAR KIRITISh TOʻGʻRISIDA
(resolution, 2019-04-19)

Oʻzbekiston Respublikasi Vazirlar Mahkamasining 1998-yil 12-yanvardagi 15-son qarori (Oʻzbekiston Respublikasi QT, 1998-y., 1-son, 3-modda) bilan tasdiqlangan Oʻzbekiston Respublikasining idoralararo tusdagi xalqaro shartnomalarini tuzish, bajarish, toʻxtatib turish, toʻxtatish va bekor qilish tartibining 3-moddasiga quyidagi oʻzgartirishlar kiritilsin: toʻqqizinchi xatboshi quyidagi tahrirda bayon qilinsin: “havo transportida tashishlarni tashkil etish masalalari “Davavianazorat” inspeksiyasi va “Oʻzbekiston havo yoʻllari” milliy aviakompaniyasi bilan”; oʻn ikkinchi xatboshi quyidagi tahrirda bayon qilinsin: “avtomobil va daryo transportida tashishlarni tashkil etish masalalari Oʻzbekiston avtomobil va daryo transporti agentligi va “Oʻzavtotrans” davlat-aksiyadorlik korporatsiyasi bilan”.
JISMONIY ShAXSLARNING DAROMADLARINI SOLIQQA TORTISh ShKALASINI TAKOMILLAShTIRISh TOʻGʻRISIDA
(decree, 2009-06-17)

“Oʻzbekiston Respublikasining 2001-yilgi davlat budjeti toʻgʻrisida” Oʻzbekiston Respublikasi Oliy Majlisining 2000-yil 14-dekabrdagi 157-II-son qaroriga muvofiq hamda mehnatni ragʻbatlantirishni yanada kuchaytirish, jismoniy shaxslar daromadlarini soliqqa tortish tizimini soddalashtirish va bir xil qilish maqsadida: 1. 2001-yilning 1-yanvaridan boshlab jismoniy shaxslar daromad soligʻining eng kam stavkasi 15 foizdan 12 foizga va eng koʻp stavkasi 40 foizdan 36 foizgacha pasaytirilsin. 2. Belgilab qoʻyilsinki, 2001-yilning 1-yanvaridan boshlab jismoniy shaxslarning daromad soligʻi ilovaga muvofiq stavkalar boʻyicha ularning jami daromadidan undirib olinadi. 3. Oʻzbekiston Respublikasi Vazirlar Mahkamasi bir oy muddatda: Oʻzbekiston Respublikasining Soliq kodeksiga tegishli qoʻshimcha va oʻzgartishlar toʻgʻrisida takliflar kiritsin; Oʻzbekiston Respublikasi Hukumatining qarorlarini mazkur Farmonga muvofiq holga keltirsin. 4. Ushbu Farmonning ijrosini nazorat qilish Oʻzbekiston Respublikasi Bosh vaziri Oʻ.T. Sultonov zimmasiga yuklansin.
Fargʻona viloyati Rishton tumanidagi sugʻoriladigan yerlarning meliorativ xolatini yaxshilashga doir kechiktirib boʻlmaydigan chora-tadbirlar toʻgʻrisida
(resolution, 2021-02-22)

Fargʻona viloyati Rishton tumanidagi sugʻoriladigan yerlarning meliorativ holatini yaxshilash, qishloq aholi yashash joylari va Rishton shahridagi ekologik vaziyatni yaxshilash maqsadida Vazirlar Mahkamasi qaror qiladi: 1. Rishton tumani va Rishton shahrida yerlarning meliorativ holatini yaxshilash hamda yer osti suvlari sathini pasaytirishga doir chora-tadbirlar 1-ilovaga muvofiq maʼqullansin. 1-ilovada koʻrsatilgan chora-tadbirlar Oʻzbekiston Respublikasi Qishloq va suv xoʻjaligi vazirligi hamda Fargʻona viloyati hokimligi uchun har yili nazarda tutiladigan kapital qoʻyilmalarning umumiy limitlari hisobiga amalga oshirilishi maʼlumot uchun qabul qilinsin. Qishloq va suv xoʻjaligi vazirligi, Fargʻona viloyati hokimligi 1-ilovada koʻrsatilgan chora-tadbirlarning amalga oshirilishini taʼminlasinlar. 2. Fargʻona viloyati hokimligi Oʻzbekiston Respublikasi Kommunal xizmat koʻrsatish vazirligi bilan birgalikda Rishton shahrida yer osti suvlari sathini pasaytirish, uylar va inshootlar tagidan suv chiqib ketishiga yoʻl qoʻymaslik boʻyicha aniq tadbirlarni ikki hafta muddatda ishlab chiqsin va 2001-yildan boshlab ularni amalga oshirishga kirishsin. 3. Oʻzbekiston Respublikasi Qishloq va suv xoʻjaligi vazirligi Burgandi massivi taʼsir koʻrsatadigan hududdagi sugʻoriladigan yerlarning meliorativ holatini tubdan yaxshilashning texnik-iqtisodiy asoslarini ikki oy muddatda ishlab chiqsin, bunda drenajning samarali turlarini qoʻllashga alohida eʼtibor bersin. 4. Oʻzbekiston Respublikasi Qishloq va suv xoʻjaligi vazirligi, Makroiqtisodiyot va statistika vazirligi, Yer resurslari davlat qoʻmitasi, Fargʻona viloyati hokimligining Burgandi massivining sugʻorishlar salbiy taʼsir koʻrsatadigan hududidagi xoʻjaliklarning 2-ilovaga muvofiq meliorativ holati gʻoyat yomon boʻlgan ekin maydonlarini irrigatsiya-meliorativ tayyorlash bosqichida boʻlgan yerlar toifasiga istisno tariqasida oʻtkazish toʻgʻrisidagi taklifiga rozilik berilsin. 5. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi I.H.Joʻrabekov va Oʻzbekiston Respublikasi Bosh vazirining oʻrinbosari T.Xoltoyev zimmasiga yuklansin.
KOMMUNAL XIZMATNI BOShQARISh TIZIMINI YaNADA ISLOH QILISh TOʻGʻRISIDA
(decree, 2021-04-30)

Kommunal xizmat tizimida islohotlarni yanada chuqurlashtirish, aholini ichimlik suv, tabiiy gaz va kommunal xizmatlar bilan barqaror taʼminlash, aholiga kommunal xizmat koʻrsatish masalalarida mahalliy davlat boshqaruvi hamda fuqarolarning oʻzini oʻzi boshqarish organlarining ahamiyati va masʼuliyatini oshirish maqsadida: 3. Qoraqalpogʻiston Respublikasi Vazirlar Kengashi, viloyatlar hokimliklari va Toshkent shahar hududiy kommunal-foydalanish birlashmasi zimmasiga quyidagi kommunal xizmatlar koʻrsatuvchi korxona va tashkilotlarning faoliyatini muvofiqlashtirish vazifalari yuklansin: aholiga kompleks uy-joy kommunal xizmatlar koʻrsatish, uni ichimlik suvi, markaziy isitish, kanalizatsiya bilan taʼminlash; uy-joy kommunal xoʻjaligi obyektlarini mavsumiy foydalanishga tayyorlash borasidagi ishlarni oʻtkazish; koʻp xonadonli uylarni kapital taʼmirlash boʻyicha ishlarni belgilangan tartibda tashkil etish; uy-joy egalari shirkatlari hamda yagona buyurtmachi xizmatlarini, uy-joy fondiga xizmat qilish va kommunal xizmatlar koʻrsatish boʻyicha muqobil pudrat tashkilotlarini tuzish uchun zarur tashkiliy-iqtisodiy shart-sharoitlarni yaratish; shaharlar va aholi punktlarini obodonlashtirish hamda sanitariya jihatidan tozalash borasidagi ishlarni tashkil etish. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining aholiga kommunal xizmatni tashkil qilish sohasidagi asosiy vazifalari quyidagilardan iborat etib belgilansin: kommunal xizmatlar bozorida raqobatchilik muhitini shakllantirish, uy-joy fondi va boshqa kommunal obyektlarni boshqarish hamda ularga xizmat koʻrsatish vazifalarini ajratish maqsadida mintaqadagi kommunal xizmat tizimida islohotlarni amalga oshirish; aholini toza ichimlik suvi va gaz bilan taʼminlash uchun suv quvurlari va gaz tarmoqlarini rivojlantirish borasidagi maqsadli davlat dasturlarini oʻz qaramogʻidagi hududda roʻyobga chiqarish; Oʻzbekiston Respublikasi Moliya vazirligi bilan kelishilgan holda oʻz qaramogʻidagi hududda kommunal xizmatlarga boʻlgan tarif siyosatini shakllantirish; suv, gaz, issiqlik hamda boshqa energiya manbalarni sarfini yakka tartibda hisobga olish va tartibga solish asbob-uskunalarini joriy etish boʻyicha ishlarni muvofiqlashtirish; oʻz qaramogʻidagi hududda texnikaviy inventarizatsiya byurosining faoliyatini tashkil qilish. 6. Oʻzbekiston Respublikasi Adliya vazirligi, Davlat mulki qoʻmitasi bir oy muddatda Oʻzbekiston Respublikasining qonunchiligiga mazkur Farmondan kelib chiqadigan oʻzgartish va qoʻshimchalar toʻgʻrisidagi takliflarni kiritsinlar. 7. Oʻzbekiston Respublikasi Vazirlar Mahkamasi oʻn kun muddatda ushbu Farmonni amalga oshirish yuzasidan qaror qabul qilsin.
HUKUMATLARARO BITIMLARNI TASDIQLASH TOʻGʻRISIDA
(resolution, 2000-12-15)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: a) Oʻzbekiston Respublikasi Hukumati bilan Italiya Respublikasi Hukumati oʻrtasida quyidagi bitimlar: Uyushgan jinoyatchilik, terrorizm, giyohvandlik vositalari va psixotrop moddalarning noqonuniy aylanmasiga qarshi kurashda hamkorlik toʻgʻrisida; Avtomobillarda xalqaro yoʻlovchi va yuk tashishni oʻzaro tartibga solish boʻyicha; 2000-yil 21-noyabrda Rim shahrida imzolangan bojxona ishlarida oʻzaro maʼmuriy hamkorlik toʻgʻrisida; b) 2000-yil 30-noyabrda Minsk shahrida Oʻzbekiston Respublikasi Hukumati bilan Rossiya Federatsiyasi Hukumati oʻrtasida imzolangan Oʻzbekiston Respublikasi fuqarolari va Rossiya Federatsiyasi fuqarolarining oʻzaro kelib-ketishlari toʻgʻrisidagi Bitim. 2. Oʻzbekiston Respublikasi Bosh vazirining oʻrinbosari A.N. Isayev, R.S. Azimov, tashqi ishlar vaziri A.X. Kamilov hamda tegishli vazirliklar va idoralar rahbarlari mazkur hujjatlarda nazarda tutilgan Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.